46-årige Lars Jørgen Nielsen, der i slutningen af november var gået under jorden med sin 10-årige søn, er nu fundet. Christina Bech fra Brønderslev politi fortæller, at de fik en henvendelse fra en borger, der førte politiet til en adresse i Esbjerg. Her blev både far og søn fundet. Derfor kunne politiet torsdag aften anholde den 46-årige uden den store dramatik. Sønnen var i god behold og han er nu bragt tilbage til den institution, hvor sønnen får sin behandling igen. Manden er løsladt, men stadig sigtet for overtrædelse af serviceloven. Det sker, fordi det er bestemt børne- og ungeudvalget, at 10-årige Tobias kræver behandling. Strafferammen er op til 4 år. Derudover sigtes han også for overtrædelse af dyreværnsloven, da han har efterladt dyr i sit hjem, da de forsvandt.

Referat:
En far forsvandt med sin søn og gik under jorden. Sønnen skulle have behandling, og derfor satte politiet gang i en eftersøgning